  Майя Бывальцева Удмуртиын улӥсьёслы нюлэсъёсысь усем вайёсты, пограм писпуосты 2019-тӥ арысь толшорысен дунтэк бичаны лэзизы. Со пумысен катэз элькунысь Кун Кенешлэн депутатъёсыз 30-тӥ коньывуонэ ортчем сессиязы кутӥзы. Кызьы валэктӥз улосвыл парламентысь агропром огъетъя, музъем кусыпъёсъя, инкуазь узырлыкез кутонъя но инкуазез утёнъя ялан ужась ӧрилэн тӧроез Владимир Варламов, элькун катрадлыкез федерал катрадлыкъя тупатӥзы. Ужкагазын пограм писпуосты ас кулэяськонэдлы дасян радлыкез пусйизы. Тодэ вайытом, али куазен яке мукет мугъёсын изъянмем куакъёсты, писпуосты, усьылэм вайёсты нюлэсысь поттон понна нимысьтыз лэзён кулэ. Выль катъя ваньзэ сое писпу луисьтэм ванёсъёс пӧлы пыртӥзы, соосты лэзись ужкагазъёстэк бичаны яра. Тодэ вайытом, Россиысь Кун Дума та катэз 2018-тӥ арын оштолэзе кутӥз.  Тегъёс: Мерлык Удмуртия КунКенеш нюлэс катрадлык  